《奉和袭美伤开元观顾道士》
唐代·张贲

凤麟胶尽夜如何，共叹先生剑解多。几度吊来唯白鹤，

此时乘去必青骡。图中含景随残照，琴里流泉寄逝波。

惆怅真灵又空返，玉书谁授紫微歌。

作者简介：张贲[唐]（约公元八六七年前后在世），字润卿，南阳人。生卒年均不详，约唐懿宗咸通中前后在世。登大中进士第。尝隐于茅山。后寓吴中，与皮日休、陆龟蒙游。唐末，为广文博士。贲所作诗，今存十六首。（见全唐诗）